I Hol er dagligvarebutikk, barnehage og barneskolen Hallingskarvet skole, med rundt 80 elever. I tettstedet står Hol gamle kirke, en langkirke fra 1200-tallet. Omtrent 3 kilometer sørøst for tettstedet er Hagafoss, med Hol kirke fra 1924 og Hol Bygdemuseum, en del av Hallingdal Museum. 20 kilometer vest for tettstedet er Hallingskarvet Skisenter, med tre skiheiser og flere nedfarter.